สวัสดีค่ะ หลังจากที่หนูมีเพศสัมพันธ์กับแฟนตอนเดือนมิถุนา แต่กินยาคุมฉุกเฉินเข้าไปแล้วประจำเดือนก็มาปกติ แต่หลังจากมีประจำเดือนไปมีเลือดออกกระปริกระปรอยอยู่ 2-3 วัน จึงไปสอบถามแพทย์แล้ว แพทย์บอกว่า เป็นผลข้างเคียงของยาคุมฉุกเฉิน แพทย์ให้รอดูประจำเดือนรอบหน้า แต่ประจำเดือนไม่มาเกือบ 2 เดือนแล้ว มีการตรวจตั้งครรภ์แล้วรอบนึงว่าไม่ท้อง แต่มีสิวขึ้น มีอาการปวดหลัง คัดหน้าอกบ้าง มีอาการปวดท้องน้อยบางครั้ง แต่อาการนั้นก็หายไปแต่ประจำเดือนไม่มา หรืออาจจะเป็นเพราะช่วงนี้เครียด อยากทราบสาเหตุที่ประจำเดือนไม่มาเพราะเราเครียดหรือผลข้างเคียงยาคุมฉุกเฉิน
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นประจำเดือนมาช้าหรือคลาดเคลื่อนอาจเป็นผลข้างเคียงจากยาได้ แต่ไม่ควรเป็นต่อเนื่องหลายเดือนหรือทำให้ประจำเดือนไม่มาไปเลยแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากไม่แน่ใจผลควรไปยืนยันที่รพ.อีกครั้ง